Schwarzin muotokuva, jossa hänet esitetään tykistön keksijänä.
Berthold Schwarzin muistomerkki Freiburgissa.
**Berthold Schwarz** oli perimätiedon mukaan 1300-luvulla elänyt saksalainen fransiskaanimunkki, joka ensimmäisenä Euroopassa osoitti ruudin käyttökelpoisuuden ampuma-aseissa ja jota toisinaan on pidetty ruudin keksijänäkin.

Schwarzin on väitetty kokeilleen ruutia aseissa vuonna 1328, parikymmentä vuotta ennen kuin Crécyn taistelussa 1347 ensimmäisen kerran käytettiin tykkejä. Kiinassa ruuti kuitenkin tunnettiin jo ennen vuotta 800, ja Euroopassakin Roger Bacon oli tutkinut sen ominaisuuksia jo 1200-luvulla.

Henkilöllisyys
--------------

Ei ole varmaa, onko Schwarz historiallinen henkilö. On arveltu, että hän olisi ollut historiallinen alkemisti, joka kehitti ruutia Saksassa, mutta toiset tutkijat pitävät häntä pelkästään legendaarisena henkilönä.

Mahdollisesti Schwarz on sama henkilö kuin Bertold von Lützelstetten, nimellä "magister artium Bertoldus" tunnettu
oppinut, joka toimi Pariisin yliopistossa vuosina 1329–1336.*lähde?* Toisten lähteiden mukaan hänen alkuperäinen nimensä olisi ollut Constantin Alklitzen tai Angelisen tai Anklitzen. Toisinaan Schwarzin on myös mainittu olleen syntyperältään tanskalainen tai kreikkalainen.

On myös mahdollista, ettei Schwarz ole lainkaan historiallinen henkilö, vaan symbolinen keksijähahmo, jolle annettu sukunimi johtuisi ruudin saksalaisesta nimestä *Schwarzpulver* ("musta jauhe").

Varhaisin mainita Schwarzista on noin vuonna 1410 nimettymänä julkaistussa pyro­tekniikan käsikirjasta, joka on säilynyt useina samalla vuosisadalla tehtyinä jäljennöksinä. Siinä mainitaan alkemisti ja humanististen tieteiden oppinut "Meister Berthold", joka alkemiallisia kokeita tehdessään olisi vahingossa keksinyt ruudin, mutta tarkempia tietoja ajasta ja paikasta tässä teoksessa ei ole.

Franz Maria Feldhausin mielestä 1400-luvun alusta peräisin oleviin mainintoihin "Meister Bertholdista" olisi kuitenkin suhtauduttava vakavasti historiallisina lähteinä, sillä ne kirjoitettiin vain noin 25 vuotta tämän oletetun kuoleman jälkeen. Niiden mukaan "Mustaksi" kutsuttu alkemisti Berthold, sisterssi­läisen sääntökunnan jäsen, olisi laatinut tehokkaan ruudin valmistusohjeen noin vuonna 1380 ja joka mahdollisesti teloitettiin noitana muutamia vuosia myöhemmin. Siinä tapauksessa saksalaisissa pyrotekniikan käsikirjoissa 1400-luvulla esitetyt valmistus­ohjeet perustuisivat suoraan Bertholdin laatimiin.

Meister Bertholdia, joka ei ollut ruudin alku­peräinen keksijä, olisi kuitenkin kehittänyt sille tehokkaamman valmistus­ohjeen, joka avasi uusia teknisiä mahdollisuuksia ja pani alkuun ruudin käytön sota-aseissa. Tätä historiallista Mestari Bertholdia Feldhaus vertasi James Wattiin, joka ei myöskän keksinyt ensimmäistä höyrykonetta mutta paransi Denis Papinin aikaisempaa keksintöä siinä määrin, että vasta hänen ansiostaan se sai suuren käytännöllisen merkityksen.

Muistomerkki
------------

Freiburgin raatihuoneen torille pystytettiin vuonna 1854 Berthold Schwarzin patsas.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Berthold Schwarz

Lähteet
-------

* Jack Kelly: *Gunpowder: Alchemy, Bombards, and Pyrotechnics: The History of the Explosive that Changed the World*. New York: Basic Books, 2005. ISBN 0-465-03722-4.
* John Amos, Adam & Charles Black: *The Great Didactic*, s. 83. Comenius, 1633/1907.
* "Berthold Schwarz", *Catholic Encyclopedia*. Robert Appleton Company, 1913. Teoksen verkkoversio.

### Viitteet

1. 1 2  "Schwarz", *Pieni tietosanakirja, IV. osa (San Remo – Öölanti)*, s. 58. Otava, 1924. Teoksen verkkoversio.
2. ↑  "Ruuti", *Otavan Iso Fokus, 6. osa (Ra–Su)*. Otava, 1973.
3. 1 2  "Räjähdysaineet", *Otavan suuri Ensyklopedia, 8. osa (Reykjavik–Sukulaisuus)*, s. 5935. Otava, 1980. ISBN 951-1-05637-9.
4. ↑  Ian V. Hogg: "A Short History of Artillery, dates from 1326 to the present", *The Illustrated Encyclopedia of Artillery*, s. 7. {{{Julkaisija}}}, 1987. ISBN 0-09-172654-9.
5. 1 2 3  J. R. Partington: "The Legend of Black Berthold", *A History of Greek Fire and Gunpowder*, s. 91-97. Cambridge: W. Hefer and Sons, Ltd, 1960 (uusintapainos 1998). ISBN 978-0801859540. Teoksen verkkoversio.
6. ↑  The History of Black Powder – An Entirely New View *musketeer.ch*. Viitattu 17.7.2015.
7. ↑  Schwarz, Berthold, Tietosanakirja. Osa 8, palsta 982. Tietosanakirja-osakeyhtiö 1917
8. ↑  Jochen Gartz: *From Greek fire to dynamite: A cultural history of the explosives*. E.S.Mittler &Sohn, 2007. ISBN 978-3-8132-0867-2.
9. 1 2 3  "Berthold (Erfinder des Schießpulvers)", *Allgemeine Deutsche Biographile, vol. 55*, s. 617–619. Leipzig: Wandersleb – Zwirner, 1910. Teoksen verkkoversio. (saksaksi)
10. ↑  Kuva ja taustatietoa Berthold Schwarzin muistomerkistä Freiburgissa *alt-freiburg.de*. Viitattu 17.7.2015. (saksaksi)